OpenLLM-France/wikimedia huggingface dataset:
# Albert Poulain

Albert Poulain, ganet e Presperieg d'an 8 a viz Gwengolo 1932 ha marvet e Redon d'ar 6 a viz Here 2015, a zo ur c'haner, konter, treser ha dastumer eus Breizh-Uhel.

## Buhez

Goude ar skolaj e heulias ur stummadur a dresour evit ar sevel tiez.
Bez' e voe lec'hiadour er 6vet Rejimant an Ijin en Añje a-raok mont da Bariz evit mont pelloc'h gant e studioù tresañ ha tisavouriezh er c'hConservatoire des Arts et Métiers etre 1954 ha 1958. Daremprediñ a reas Kêr Vreizh ha tud evel Herve ar Menn, Yann Poupinot, Pierre Laurent hag ar chaloni Mevelleg. Dedennet e voe gant sevenadur-pobl Breizh.
Labourat a reas evit meur a chanter bras (Kanol ar c'hreisteiz, Stankell Serre-Ponçon...) hag evit meur a disavour.
Emezelañ a reas er MOB pa voe krouet e 1957.
Distreiñ a reas da Vreizh e 1959. Labourat a reas e Roazhon e servijoù stad hag e burevioù studi. Daremprediñ a reas ar c'helc'hioù keltiek ha Kevrenn Roazhon. Kregiñ a reas da zastum kanoù - ur 600 bennak - ha da enrollañ anezho e bro Presperieg ha Gazilieg.
Er bloavezhioù 1980 e kasas da 1 500 niver ar c'hanoù dastumet gantañ. Kregiñ a reas neuze da ganañ anezho er gouelioù.
Dont a reas da vezañ Mestr oberiadur sevel tiez. Seveniñ a reas 1 200 raktres e seizh bloavezh warn-ugent. Ober a reas neuze 18 000 skeudenn eus savadurioù war ar maez hag eus kalzik tiez adkempennet.
Gant Jean-Louis Latour, Albert Noblet ha Jean-Bernard Vighetti e savas Bodad sevenadurel breizhat Broioù ar Gwilen. Reiñ ha rejont lañs d'ar gouelioù lec'hel. War atiz Jean-Bernard Vighetti e savjont Gouel ar Bogue d'or e 1975.
D'ar mare-se e krogas da blediñ gant ar c'hontadennoù. Dastum a reas ouzhpenn 300 kontadenn hengounel. Embannet en deus anezho evit nad afent ket da goll. Dreist-holl e krogas da reiñ buhez dezho e beilhadegoù ha gouelioù e gallaoueg. Ober a ra bepred, o vont hag o tont dre ar vro.
13vet e voe war listenn "Peuple Breton, Peuple d'Europe" en Il-ha-Gwilen evit dilennadegoù rannvro 1992.
23vet war listenn UDB e 1998.

## Oberennoù

Meur a levr en deus skrivet.
Gellout a reer menegiñ ur bladenn Chants du Pays d'Oust et de Vilaine, gant Jean-Louis Latour ha Jean-Bernard Vighetti.

## Enorioù

* Priz Herve ar Menn en deus bet e 1993.
* Resevet en deus Kolier an Erminig e 2004.

## Mammennoù

* Dictionnaire biographique du mouvement breton XX-XXIe siècles Lionel Henry, Yoran Embanner, 2013

## Liammoù diavaez

* Lec'hienn bersonel Albert Poulain
# Colt Official Police

Ar Colt Official Police, gwerzhet dindan an anv Colt Army Special eus 1908 betek 1927, a zo ur revolver un-ober/daou-ober, dezhañ ur vent etre, produet etre 1908 ha 1969 gant an embregerezh stadunanat Colt.

## Istor

E 1908 e kinnigas Colt ur revolver nevez, dezhañ ur blatinenn daou-ober, hag un daboulin c'hwec'h tenn kambret evit kartouchennoù .38 Special ijinet un nebeud bloavezhioù a-raok. Army Special e voe anvet da gentañ evit klask gounid marc'hadoù en armeoù, met dont a reas an arm da vezañ poblekoc'h e meteier ar polis kentoc'h. E 1927, pa oa splann e oa ar pistolennoù o kemer plas ar revolverioù e armeoù ar bed, Colt a zivizas adenvel an arm Official Police. Stummoù all eus ar revolver a voe kinniget, evel an hini e .32-20 gouestlet d'an dud a veve war ar maez e Norzhamerika, pe ur stumm e .22 Long Rifle, dezhañ ur c'hanol 6 meutad hepken.
E-pad an Eil Brezel-bed e prenas ar Stadoù-Unanet 49.000 skouerenn eus ar Colt Official Police, en ur stumm marc'hadmatoc'h, 4 meutad e ganol ha simplaet elfennoù 'zo evel e blakennoù-dornikell hag e aremennañ. Produet e voe etre 1942 ha 1943 dindan anv anv Colt Commando. Pourveziet e voent dreist-holl da ekipajoù kirri-nij an USAAF, ha lod anezhe a voe harzlammet da emsavioù rezistañs Frañs pe broioù all.
Ouzhpenn 750.000 skouerenn eus ar Colt Official Police ha deus e adstummoù zo bet produet en holl.

## Daveennoù

* ↑ (fr) Colt 38 Army Special, modèle 1908, Arme et Passion (lennet d'an 28/02/2025)
* ↑ (fr) Colt Official Police, Arme et Passion (lennet d'an 28/02/2025)
* ↑ (en) DIAMOND Jon, Colt Commando Revolver .38 Special and the $25 War Department Deal, Warfare History Network, miz Kerzu 2016 (lennet d'an 28/02/2025)
* ↑ (fr) ALVÈS Eric, Revolver Colt Commando, Seconde-Guerre.net (lennet d'an 28/02/2025)
* ↑ (en) Hervez an niveroù-serienn renablet amañ
# Daouc'halloudek

Daouc'halloudek (rusianeg: Двоевластие, Dvoyevlastiye), anvet ivez met raloc'h enepgalloud, a vez graet eus ur strategiezh ma oa daou skourr d'ar pennadurezhioù, ha pep hini a oa o klask bezañ e penn ar vro, kement-mañ a rae e oa daou c'houarnamant rusian goude Dispac'h C'hwevrer : ar soviedoù (kuzulioù labourerien ha soudarded), dreist-holl Soviet Petrograd, hag ar Gouarnamant rusian da c'hortoz.
An droienn a oa bet implijet da gentañ gant ar penn komunour Bolchevik Vladimir Lenin (1870–1924) e 1917 er gazetenn Pravda, en ur pennad anvet "ar galloud a zaou".

## Notennoù ha daveennoù

* ↑ Lenin, Vladimir (1975). ""The Dual Power"", The Lenin Anthology. Londrez : Norton. 301–304 p.
# Strepera fuliginosa

Strepera fuliginosa :
| Strepera fuliginosa, luc'hskeudennet e Park broadel Mount Field (Tasmania, Aostralia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Artamidae |
| Genad : | Strepera |
| Anv skiantel ||
| Strepera fuliginosa (Gould, 1837) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Strepera fuliginosa a zo ur spesad golvaneged eus ar c'herentiad Artamidae.
Anvet e voe Coronica fuliginosa (kentanv) da gentañ-penn (e 1837) gant ar skiantour saoz John Gould (1804-1881)

## Boued

Bevañ a ra diwar hugennoù Leptecophylla juniperina, Astroloma humifusum, Gahnia grandis ha divellkeineged, kevnid ha gwesped.

## Annez hag isspesadoù

Ar spesad a gaver an tri isspesad anezhañ :
* Strepera fuliginosa colei, en Enez King (Strizh-mor Bass),
* S. f. fuliginosa, e Tasmania a-bezh, nemet e biz an enez,
* S. f. parvior, en Inizi Flinders (Strizh-mor Bass).

## Liammoù diavaez

* (en) Strepera fuliginosa el lec'hienn BirdLife International.
* (en) Strepera fuliginosa e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Strepera fuliginosa el lec'hienn Avibase.
# Strepera graculina

Strepera graculina :
| Strepera graculina graculina, luc'hskeudennet er Menezioù glas (Sukembre-Nevez, Aostralia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Artamidae |
| Genad : | Strepera |
| Anv skiantel ||
| Strepera graculina (Shaw, 1790) ||
| D'ar vevoniezh e tenn ar pennad-mañ. ||
Strepera graculina a zo ur spesad golvaneged eus ar c'herentiad Artamidae.
Anvet e voe Corvus Graculinus (kentanv) da gentañ-penn (e 1790) gant ar skiantour saoz George Shaw (1751-1813).

## Boued

Hollzebrer eo laboused ar spesad.

## Annez hag isspesadoù

Ar spesad a gaver ar pemp isspesad (bev c'hoazh) anezhañ en Aostralia :
* (†) Strepera graculina ashbyi, e mervent Victoria (gevred Aostralia),
* S. g. crissalis, en Enez Lord Howe (er reter da Aostralia),
* S. g. graculina, e reter Aostralia,
* S. g. magnirostris, e Kab York (biz Aostralia),
* S. g. nebulosa, e kreisteiz Sukembre-Nevez ha reter Victoria (gevred Aostralia),
* S. g. robinsoni, e biz Queensland (biz Aostralia).

## Liammoù diavaez

* (en) Strepera graculina el lec'hienn BirdLife International.
* (en) Strepera graculina e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Strepera graculina.
a vo kavet e Wikimedia Commons.
# Strepera versicolor

Strepera versicolor :
| Strepera versicolor plumbea, luc'hskeudennet e Perth (Aostralia ar C'hornôg). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Artamidae |
| Genad : | Strepera |
| Anv skiantel ||
| Strepera versicolor (Latham, 1801) ||
| D'ar vevoniezh e tenn ar pennad-mañ. ||
Strepera versicolor a zo ur spesad golvaneged bras eus ar c'herentiad Artamidae.
Anvet e voe C[orvus] versicolor (kentanv) da gentañ-penn (e 1801) gant an evnoniour saoz John Latham (1740-1837).

## Boued

Hollzebrer eo laboused ar spesad.

## Annez hag isspesadoù

Ar spesad a gaver ar c'hwec'h isspesad anezhañ en Aostralia :
* Strepera versicolor arguta, e reter Tasmania,
* S. v. halmaturina, en Enez Kangaroo (Aostralia ar Su),
* S. v. intermedia, eus kreisteiz-kreiz Aostralia ar Su da ledenezioù Eyre ha Yorke,
* S. v. melanoptera, e gevred Aostralia ar Su, mervent Sukembre-Nevez ha gwalarn Victoria,
* S. v. plumbea, eus kreisteiz Aostralia ar C'hornôg da walarn ha mervent-pellañ Aostralia ar Su,
* S. v. versicolor, e gevred Aostralia (Traoñienn Hunter, eus Sukembre-Nevez da greisteiz ha mervent Victoria).

## Liammoù diavaez

* (en) Strepera versicolor el lec'hienn BirdLife International.
* (en) Strepera versicolor e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Strepera versicolor el lec'hienn Avibase.
a vo kavet e Wikimedia Commons.
# Roz-an-Arvor

Roz-an-Arvor :
| An ti-kêr. ||
| Anv gallaouek | Roz-sur-Coénon |
| Anv gallek (ofisiel) | Roz-sur-Couesnon |
| Bro istorel | Bro-Zol |
| Melestradurezh ||
| Departamant | Il-ha-Gwilen |
| Arondisamant | Sant-Maloù |
| Kanton | Dol |
| Kod kumun | 35247 |
| Kod post | 35610 |
| Maer Amzer gefridi | Christophe Fambon 2014-2026 |
| Etrekumuniezh | Kumuniezh kumunioù Bae Menez-Mikael |
| Bro velestradurel | Bro Sant-Maloù |
| Lec'hienn Web | http://www.roz-sur-couesnon.fr |
| Poblañsouriezh ||
| Poblañs | 1 036 ann. (2022) |
| Stankter | 40 ann./km² |
| Douaroniezh ||
| Daveennoù lec'hiañ | 48° 35′ 23″ Norzh 1° 35′ 29″ Kornôg / 48.5897222222, -1.59138888889 |
| Uhelderioù | kreiz-kêr : 70 m bihanañ 5 m — brasañ 97 m |
| Gorread | 25,86 km² |
| Roz-an-Arvor ||
| kemmañ |
Roz-an-Arvor (Roz-sur-Couesnon e galleg) a zo ur gumun eus Breizh e departamant Il-ha-Gwilen.

## Douaroniezh

* Menez Mikael ar Mor gwelet eus Roz-an-Arvor.
* War lez Mor Breizh emañ Roz-an-Arvor. Ar stêr Kouenon ne dreuz ket ar gumun ken.

## Ardamezioù

* N'ez eus ket , evit ar poent

## Anv

* Pol Potier de Courcy (1862) : Ros-sur-Couaisnon
* Jean-Yves Le Moing (1990) : Raux, VIIè; Rox, 1070; Roz super Coysnon, 1231
* Erwan Vallerie(1995) : Raux, VIIt; Rox, 1070; Rous sur Quoaesnon; Roz super Coaisnon, XIVt; Ros supra Coaynon, 1231; Le Ros, 1630;

## Istor
### XX$^{vet}$ kantved
#### Brezel-bed kentañ

* Mervel a reas 82 waz abalamour d'ar brezel hervez monumant ar re varv, eleze 5,16 % ag ar boblañs hervez an niveradeg bet graet e 1911; tri anezhe a varvas e Belgia e miz Eost 1914, daou d'an 22, er 25vet Rujumant Troadegiezh edont, unan en Emgann Charleroi, e-gile e Châtelet, an trede hini d'ar 24 e Biesmes, er 117vet Rujumant Troadegiezh e oa.

#### Eil Brezel-bed

* Mervel a reas pemp den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Varzhin.
* Ar monumant.
* Monumant ar re varv e Leurgêr an Iliz, luc’hskeudennoù ha kartenn-bost; dioueliet e voe d’an 30 a viz Genver 1921.
* Taolenn ar re varv (1914-1918) en iliz katolik, luc’hskeudenn.

## Emdroadur ar boblañs

Niver a annezidi

## Tud
### Ardamezeg ar familhoù

| Bernard Aotrounez Montortou | En glazur e deir dreustell kommek en aour |

## Liammoù diavaez

a vo kavet e Wikimedia Commons.
* (br) Roz-an-Arvor war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
# Emglev alaman-ha-poloniat

An Emglev alaman-ha-polonat (Feur-emglev anargadiñ etre Alamagn ha Polonia, alamaneg : Deutsch-polnischer Nichtangriffspakt, poloneg : Polsko-niemiecki pakt o nieagresji) a voe sinet d’ar 26 a viz Genver 1934 etre Alamagn ha Polonia. Freuzet e voe untu gant Alamagn d’an 28 a viz Ebrel pa nac’has Polonia anzav destagadenn Trepas Danzig. Torret e voe da vat d’ar 1añ a viz Gwengolo 1939 pa voe taget Polonia gant Alamagn.
# Browning M1919

Ar Browning M1919 zo ur vindrailherez skañv ijinet gant John Browning e 1918 hag implijet stank gant kalz broioù er bed etre 1919 ha trede kard an XXvet kantved.

## Istor hag implij

An M1919 zo deveret eus ar vindrailherez Browning M1917 implijet e dibenn ar Brezel-bed Kentañ gant arme ar Stadoù-Unanet. An M1917 a veze yenaet dre zour, met ne oa ket aes da implijout ar sistem-mañ war garbedoù. E dibenn 1918 e kinnigas John Browning ur stumm nevez, yenaet dre ur mañchon didoullet tro-dro d'e ganol. Dibabet e voe buan gant arme ar Stadoù-Unanet hag implijet e voe adalek 1919 dindan an anv M1919. Kambret e oa e .30-06 Springfield evel ar fuzuilhoù standart Springfield M1903 implijet d'ar mare-se.
Klask a reas an arme stadunanat ledanaat implij ar vindrailherez d'ar soudarded war o zreid oc'h ouzhpennañ un daoubez hag ur c'houch dezhi. M1919 A1 e voe anvet ar stumm-se. Er bloavezhioù 1920 ha deroù ar bloavezhioù 1930 e voe savet stummoù nevez, dezhe kemmoù bihan (stummoù A2 hag A3). E 1936 e voe kinniget ar stumm M1919 A4, dezhañ ur c'hanol hiroc'h ha tevoc'h, hag ur pech e beg ar c'hanol evit adimplijout gwelloc'h gazoù an tennoù e gwikefre an arm. Ar stumm-mañ a voe an hini produetañ dre ma servijas en Eil Brezel-bed. Ouzhpenn d'an implij gant an droaderien e voe montet war garbedoù a bep seurt : kirri Jeep, halftracks, kamionoù GMC CCKV, tankoù M3 Stuart, M3 Grant/Lee, M4 Sherman, M24 Chaffee hag M26 Pershing.
Goude ar brezel e voe savet stummoù all, kambret tamm-ha-tamm e 7,62 × 51 mm evit kordañ gant standardoù nevez AFNA. Implijet e voe an M1919 war tachennoù-emgann brezelioù Korea ha Viêt Nam dreist-holl. Ar vindrailherez M60 a gemeras tamm-ha-tamm he flas e arme ar Stadoù-Unanet adalek deroù ar bloavezhioù 1960. Implijet e vez gant armeoù 'zo er bed hiziv-an-deiz c'hoazh.

## Daveennoù

* 1 2 (fr) CADIOU Yves, Les Colt, Volume 4, Éditions du Portail, 1999, pp. 66-67
* 1 2 (fr) McNAB Chris, Armes à feu Encyclopédie visuelle, L'Imprévu, 2022, p. 248
* ↑ (fr) FOSS Christopher F., Chars de la 2e Guerre Mondiale, PML Éditions, 1994, pp. 120-138
# .32-20 Winchester

An .32-20 Winchester, anvet ivez .32 WCF (evit Winchester Center Fire), .32-20 Marlin pe .32-20 Colt, zo ur gartouchenn produet da gentañ e 1882 gant Winchester evit e fuzuilh Winchester Model 1873.

## Implij

Hervez an embregerezh stadunanat e c’halle servijout evit chaseal loened bihan koulz ha reoù vrasoc’h evel ar c’hirvi. Abalamour d’he galloud izel a-walc’h e oa implijet kentoc’h e Norzhamerika evit en em zifenn a-enep da loened dañjerus pe evit ar jiboez bihan. Karget e veze gant poultr du da gentañ. Produet eo bet betek 1995 e Brazil, met dilezet eo bet gant an dennerien hag ar chaseourien dre vras dibaoe. Gellet a raer kargañ anezhi gant poultr divoged hiziv an deiz, gant ur gargad skañvoc’h. Revolverioù zo bet kambret eviti ivez, gant Colt dreistholl, evel ar Colt Official Police evit ar siviled a o chom e lec’hioù distro.

## Kartouchennoù deveret

* .25-20 Winchester, stumm berraet e golier
* .218 Bee
* .310 Cadet, kartouchenn produet gant tennerien o-unan diwar an .32-20 Winchester

## Daveennoù

* ↑ (fr) 32-20 Winchester, Arme et Passion (lennet d'an 28/02/2025)
* ↑ (en) HAWKS Chuck, The .32-20 Winchester (lennet d'an 28/02/2025)
* ↑ (es) .32-20-115 Winchester CF, Municion.org (lennet d'an 28/02/2025)
* Taolenn ar munision war lodenn TDCC lec'hienn ar CIP
# Mortrée

Mortrée :
| Ar c'hastell. ||
| Anv gallek (ofisiel) | Mortrée |
| Bro | Normandi |
| Melestradurezh ||
| Stad | Frañs |
| Departamant | Orne |
| Arondisamant | Alençon |
| Kanton | Sées |
| Kod kumun | 61294 |
| Kod post | 61570 |
| Maer Amzer gefridi | Reine-Marie Puitg 2021-2026 |
| Etrekumuniezh | Communauté de communes des Sources de l'Orne |
| Bro velestradurel | Bro Alençon |
| Poblañsouriezh ||
| Poblañs | 1 125 ann. (2022) |
| Stankter | 50 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 95 m bihanañ 161 m — brasañ 267 m |
| Gorread | 22,36 km² |
| kemmañ |
Mortrée zo ur gumun e Normandi, en departamant Orne, e kanton Sées, en arondisamant Alençon.

## Douaroniezh

* War lez ar stêr Orne emañ Mortrée, 27 km er biz da Alençon.

## Istor
### Dispac'h gall

* Bodet e voe kumunioù Bray, Ô ha Marigny d'ar 6 Thermidor An II (24 a viz Gouhere 1794) en-dro da gêriadenn La Grande Mortrée, d'ober kumun Mortrée.

### XX$^{vet}$ kantved
#### Brezel-bed kentañ

* Mervel a reas 47 gwaz eus ar gumun abalamour d'ar brezel hervez monumant ar re varv, da lavaret eo 4,28% eus he foblañs e 1911.

#### Eil brezel-bed

* Mervel a reas unnek den eus ar gumun abalamour d'ar brezel.

### XXI$^{vet}$ kantved

* E 2019 e voe staget kumun Saint-Hilaire-la-Gérard ouzh kumun Mortrée.

## Monumantoù ha traoù heverk

* An iliz katolik.
* Iliz katolik Saint Pierre, XV$^{vet}$ kantved.
* Kastell Ô.
* Ti-kêr Mortrée.
* Ar monumant.
* Ar plakennoù.
* Monumant ar re varv e Leurgêr an Iliz, luc'hskeudennoù$^,$.
* Plakennoù ar re varv en iliz katolik, luc'hskeudennoù$^,$.

## Tud

* Martin Loublier (1733-1792).
* René Hardy (1911 - 1987).

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
a vo kavet e Wikimedia Commons.
# Bannieloù pobloù ar bed

Amañ e kavor bannieloù pobloù, broadoù pe danvez broadoù anriek ha n'int ket dizalc'h, met a zo o klask kaout muioc'h a frankiz, a wirioù, pe bezañ anzavet.
Ar bannieloù diskouezet amañ eo ar re a vez implijet gant ar re a zifenn gwirioù ar pobloù pe broadoù-se.

## Afrika

| Ambazonia | Azawad | Barotseland | Biafra | Chagos | Pobl Ewe | Imazighen |
| Kabinda | Inizi Kanariez | Kazamañs | Maasai | Ogoni | Oromia |

## Azia

| Aceh | Ainoued | Arameaned | Asirianed | Baloutchistan | Bouryatia |
| Druzed | Hmonged | Kachmir | Kurdistan | Ladakh | Maluku ar Su |
| Mongolia an Diabarzh | Sac'ha | Sikkim | Tibet | Turkistan ar Reter | Turkmened Irak | Touva |

## Europa

| Traoñienn Aosta | Breizh | Elzas | Euskal Herria | Flandrez | Frioul |
| Friz | Friz an Norzh | Friz ar Reter | Galiza | Ingria | Kachoubia |
| Karelia | Katalonia | Kembre | Kernev-Veur | Korsika | Ladinia |
| Madeira | Manav | Okitania | Osetia | Romed |
| Samied | Bro-Saoz | Sardigna | Silezia | Slovened Karintia | Skania |
| Bro-Skos | Sorabed | Su Tirol | Tatared Krimea | Vepsia | Wallonia |

## Kaokaz

| Abc'hazia | Ichkeria Tchetchen | Osetia ar Su |

## Kreizamerika ha Suamerika

| Aymara | Gwadeloup | Gwiana c'hall | Mapuche | Martinik | Puerto Rico |

## Norzhamerika

| Afroamerikaned | Akadia | Ani Yun Wipa | Arapahoe | Aztlán | Douar-Nevez |
| Haudenosaunee | Hopi | Kebek | Labrador | Lakota | Mi'kmaq |
| Mohawk | Navaho | Nunatsiavut | Seminoled |

## Okeania

| Bougainville | Kanaked (Kanaky) | Māoried | Orinidi Aostralia | Papoua ar C'hornôg |
| Rapa Nui | Polinezia C'hall | Inizi Markiz |
a vo kavet e Wikimedia Commons.
# HK G36

An HK G36 (G evit Gewehr, fuzuilh) zo ur fuzuilh-arsailh ijinet e deroù ar bloavezhioù 1990 gant an embregerezh alaman Heckler & Koch, evit ezhommoù ar Bundeswehr.

## Deskrivadur

Ganet e voe ar G36 goude ma vije nullet raktresoù G11 ha G41 Heckler & Koch. E deroù ar bloavezhioù 1990 e chome neuze ar Bundeswehr gant fuzuilhoù-arsailh G3 savet 30 vloaz a-raok, ha pourveziet gant kartouchennoù 7,62 mm NATO diamzeriet.
Kambret eo ar G36 evit kartouchennoù 5,56 × 45 mm NATO. Savet eo tro-dro d'ur sistem kulasenn-dro dre amprest-gazoù, ha n'eo ket dre an distro-gazoù daleet gant rollerioù boas e ti Heckler & Koch. He lunedenn Hensold, dezhi ur c'hreskadur × 1,5, hag he buker poent ruz, zo enbarzhet en he dornell, a-us d'ar c'hanol. Treuzwelus eo he c'harger 30 kartouchenn, ha plegus eo he lamm.
Ur banner-greunadennoù HK AG36 40 mm a c'hell bezañ montet dindan he c'hanol. Ur vaionetez doare AK-47 a c'helle bezañ savet warni ivez. Graet e oa bet ar choaz-mañ abalamour da implijout stokoù dreist arme an RDA a chome goude 1990. Ur stumm berroc'h anvet G36K (evit Karabiner, karabinenn) a zo bet anezhañ evit an Nerzhioù ispisial dreist-holl.

## Implij

Implijet eo bet evel arm standart gant ar Bundeswehr adalek 1995, ha war-dro 167.000 skouerenn eus ar G36 a voe produet eviti en holl. Da vare ar brezel en Afghanistan e voe kavet e oa kudennoù dreisttommañ gant an G36 pa veze tennet a-dennadegoù hir ganti. Dre-se e veze kollet reoliñ al lunedenn alies ivez. Choazet e voe an Haenel MK 556 evit kemer he flas er Bundeswehr e 2020 da gentañ, met abalamour da gudennoù brevedoù ha lezenn e voe dibabet an HK 416A8 e 2022. Hep ar c'hudennoù-mañ e chom ar G36 un arm resis, fiziapl ha simpl da gempenn.
Arme Spagn a voe pourveziet gant ar G36E adalek 1999 ivez. Implijet e voe an arm gant servijoù polisoù a bep seurt, evel er Rouantelezh-Unanet pe er Stadoù-Unanet.

## Daveennoù

* 1 2 3 4 (en) POPENKER Maxim, Heckler-Koch G36 assault rifle, Modern Firearms (lennet d'an 29/11/2024)
* ↑ (fr) G-36, Arme et passion (lennet d'an 29/11/2024)
* ↑ (fr) McNAB Chris, Armes à feu Encyclopédie visuelle, L'Imprévu, 2022, p. 181
* 1 2 (en) LARSON Caleb, Haenel’s MK556: Check Out Germany’s New Assault Rifle (diell), The National Interest, 17/09/2020 (lennet d'an 29/11/2024)
* ↑ (en) SAW David, Germany Finally Settles Assault Rifle Requirement, European Security & Defense, 01/02/2023 (lennet d'an 29/11/2024)
# Strinker-tan

Ur strinker-tan zo un arm hag a vann ul liñvenn entanet savet diwar produioù deveret eus ar petrol peurliesañ. Gellet a ra bezañ douget gant un troadeg pe lakaet war-vourzh un tank. E bal eo lazhañ un enebour gant al liñvenn domm, pe en ur veveziñ oksigen ul lec'h kloz. Gellet a ra bezañ implijet ivez evit distruj madoù pe karbedoù. Ur arm spont eo ivez abalamour d'an efed piskologel a c'hall produiñ war an dud. Implijet e voent e trañcheoù ar Brezel-bed Kentañ, e-lec'h ma voent esaeet evit ar wech kentañ gant an Alamaned e Vauquois e 1915. Stadunaniz a reas gante ivez e emgann Normandi hag e brezel ar Meurvor Habask, evit talañ ouzh Japaniz a oare kuzhat e lec'hioù kloz ha don.

## Daveennoù

* ↑ (fr) VINCENOT Didier, Histoires 14-18 : l'apparition du lance-flammes, France 3 Grand Est, 11/06/2020 (lennet d'an 30/01/2025)
* ↑ (fr) Lance-flammes M2 Flamethrower – Histoire, fiche technique et photo, DDay Overlord (lennet d'an 30/01/2025)